Illum il-Kunsill approva konklużjonijiet li jaffermaw l-impenn tal-UE li tagħti impetu ġdid lis-sħubija tagħha mal-Qarn tal-Afrika, u li jistabbilixxu strateġija ġdida għar-reġjun . Ir-reġjun tal-Qarn tal-Afrika, li hu prijorità ġeostrateġika għall-UE fl-Afrika, għadda minn żviluppi bla preċedent matul l-aħħar snin u issa jinsab f'salib it-toroq. B'din l-istrateġija l-ġdida, l-intenzjoni tal-UE hija li tkompli ssaħħaħ u tapprofondixxi r-relazzjoni strateġika u s-sħubija tagħha mal-Qarn tal-Afrika u l-pajjiżi tiegħu, b'mod partikolari bil-ħsieb li titnaqqas l-instabbiltà, u jiġu promossi d-demokrazija u t-tkabbir sostenibbli. L-istrateġija ser ikollha l-għan li ssaħħaħ approċċ konġunt għad- demokrazija u l- paċi u s-sigurtà reġjonali , terġa' tagħti ħajja lill- multilateraliżmu u l-ordni internazzjonali bbażat fuq ir-regoli, issaħħaħ l-impenn għall- iżvilupp soċjali u uman , tagħti spinta lill-irkupru soċjoekonomiku wara l-COVID u lill- integrazzjoni kummerċjali u reġjonali . L-istrateġija għandha wkoll l-għan li ssaħħaħ is-sħubija mar-reġjun usa' b'mod partikolari l-Baħar l-Aħmar, l-Oċean Indjan tal-Punent u n-Nil. Il-pedamenti tal-impenn tal-UE ser ikunu r- responsabbiltà reċiproka , li permezz tagħha jkun hemm fehim komuni tar-responsabbiltajiet, il-prijoritajiet u l-objettivi konkreti ta' kull sieħeb, u approċċ ta' Tim Ewropa , li wera li permezz ta' azzjoni kollettiva l-UE hija sieħeb sod tar-reġjun. Konklużjonijiet tal-Kunsill Relazzjonijiet UE-Afrika Il-Qarn tal-Afrika u l-Baħar l-Aħmar: il-Kunsill jadotta konklużjonijiet (stqarrija għall-istampa, 25 ta' Ġunju 2018) SHARE - Qarn tal-Afrika Ara l-paġna tal-laqgħa